|  |  |
| --- | --- |
| **DOKUMENT ZA INTERNETSKO SAVJETOVANJE**  **O NACRTU OPĆEG AKTA** | |
| **Nacrt**  **PRORAČUNA OPĆINE KRALJEVEC NA SUTLI ZA 2019. GODINU I PROJEKCIJA ZA 2020. I 2021. GODINU** | |
| **OPĆINA KRALJEVEC NA SUTLI** | |
| **Početak savjetovanja**  **14. studeni 2018.** | **Završetak savjetovanja**  **15. prosinac 2018.** |

RAZLOG DONOŠENJA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U skladu s odredbama Zakona o proračunu (”Narodne novine” 87/08, 136/12 i 15/15), Pravilnika o proračunskim klasifikacijama (”Narodne novine” 26/10 i 120/13) te Pravilnika o proračunskom računovodstvu i računskom planu (”Narodne novine” 124/14 i 115/15) sačinjen je prijedlog Proračuna Općine Kraljevec na Sutli za 2019. godinu s projekcijama za 2020. i 2021. godinu.

Zakon o proračunu definira proračun kao akt jedinice lokalne i područne (regionalne) samouprave kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave za jednu godinu te projekcije za sljedeće dvije godine, a donosi ga predstavničko tijelo. Jedan od najvažnijih načela proračuna je da isti mora biti uravnotežen, tj. ukupna visina planiranih prihoda mora biti istovjetna ukupnoj visini planiranih rashoda. Temeljni okvir za izradu proračuna predstavljaju Upute Ministarstva financija za izradu proračuna jedinica lokalne i područne (regionalne) samouprave.

Pri izradi prijedloga proračuna za razdoblje 2019. – 2021. godine, Općina je obvezna pridržavati se zakona i propisa koji reguliraju izvore i vrste prihoda i primitaka proračuna te financiranje javnih rashoda i izdataka na razini lokalne i područne (regionalne) samouprave. U postupku planiranja korištena je jedinstvena metodologija obilježavanja prihoda i primitaka te rashoda i izdataka po organizacijskoj, programskoj, funkcionalnoj, ekonomskoj i lokacijskoj klasifikaciji, a primijenjena je i posebna klasifikacija – izvori financiranja. Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Ovim putem se poziva zainteresirana javnost da svoje prijedloge podnesu na način da su u skladu s načelom uravnoteženosti proračuna, tj. ako se želi predložiti povećanje izdvajanja za određenu aktivnost treba se predložiti smanjenje za neku druguaktivnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pozivamo predstavnike zainteresirane javnosti da najkasnije **do 15. prosinca 2018.** godine dostave svoje komentare na Nacrt PRORAČUNA OPĆINE KRALJEVEC NA SUTLI ZA 2019. GODINU I PROJEKCIJA ZA 2020. I 2021. GODINU, putem OBRASCA za savjetovanja na e-mail: opcina.kraljevec.ns@kraljevecnasutli.hr.

Po završetku savjetovanja, svi pristigli doprinosi bit će javno dostupni na internetskoj stranici Općine Kraljevec na Sutli te priloženi uz prijedlog akta o kojem će raspravljati Općinsko vijeće Općine Kraljevec na Sutli.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta PRORAČUNA OPĆINE KRALJEVEC NA SUTLI ZA 2019. GODINU I PROJEKCIJI ZA 2020. I 2021. GODINU.